Donald Trump dhe politika e jashtme e presidentit Obama
Ekspertët thonë se është e vështirë të parashikohet se çfarë ndikimi do të ketë presidenti i sapozgjedhur mbi politikën e jashtme të presidentit Obama
Ndërkohë që Presidenti amerikan Barak Obama përgatitet të largohet nga Shtëpia e Bardhë, kritikët dhe mbështetësit e tij janë dakord se politika e tij e jashtme është shoqëruar me ulje dhe ngritje, duke filluar nga vrasja e udhëheqësit të al-Kaidës Osama bin Laden deri tek dobësia e tij përballë trazirave dhe dhunës në shumë pjesë të botës, përfshirë Lindjen e Mesme. Shumica e ekspertëve janë gjithashtu dakord se është e vështirë të parashikohet se çfarë ndikimi do të ketë presidenti i sapozgjedhur Donald Trump në trashëgiminë e presidentit Obama në skenën botërore. Presidenti Barack Obama është përballur me shumë pyetje të vështira në lidhje me paaftësinë e Shteteve të Bashkuara për të ndalur masakrat në Siri, ashtu siç bëri në një konferencë shtypi në dhjetor: Presidenti Obama i ka dhënë fund rolit luftarak të trupave amerikane në Irak dhe në Afganistan, një premtim që ai e kishte bërë gjatë fushatës së tij. Të paktën një analist e lavdëron atë për trajtimin e luftrave që ai e trashëgoi nga administrata e Presidentit Bush. Analistë të tjerë nuk janë dakord me këtë vlerësim. Ata thonë se Barak Obama po e lë botën më pak të sigurt. Presidenti Obama dhe Presidenti i zgjedhur Trump tashmë janë përplasur mbi një numër çështjesh të politikës së jashtme, duke përfshirë ndërhyrjen ruse në zgjedhjet amerikane, marrëveshjen bërthamore me Iranin, qasjen ndaj Kinës dhe mbylljen e burgut në Guantanamo. Presidenti Obama u tha gazetarëve se ai ka këtë këshillë për pasuesin e tij: Por Presidenti i zgjedhur Trump duket se po ndjek kursin e tij në takimet e para me udhëheqësit e tjerë botërorë, përpara se të marrë detyrën më 20 janar.